ΓΡΑΠΤΗ ΕΡΩΤΗΣΗ E-2217/00

υποβολή: Hiltrud Breyer (Verts/ALE) προς την Επιτροπή

(3 Ιουλίου 2000)

Θέμα: Αποψίλωση των δασώνψηλής βροχόπτωσης και ελαιοφοίνικες στο Μπόρνεο

Για την εξαγωγή τροπικής ξυλείας στην Ευρώπη απαιτείται σήμερα πιστοποιητικό ότι η τροπική ξυλεία έχειλοτομηθεί με μεθόδους αειφόρου ανάπτυξης. Μολονότι, επικροτείται η απαίτηση αυτού του πιστοποιητικού, το μποϋκοτάζ της τροπικής ξυλείας που προέρχεται από εμπορικήλοτομία, έχει ελάχιστα χρησιμεύσει στα δάση, αφού εξακολουθούν να καταστρέφονται ακριβώς με την ίδια έως σήμερα ταχύτητα. Μετά την αποψίλωση των δασώνψηλής βροχόπτωσης οι κύριοι αγοραστές τροπικής ξυλείας είναι η Ιαπωνία, η Κορέα και η Κίνα οι εκτάσεις που έχουν χάσει πια κάθε αξία μετατρέπονται σε φυτείες ελαιοφοινίκων. Στο Μπόρνεο, πολλά εκατομμύρια εκταρίων δάσουςψηλής βροχόπτωσης, έχουν μετατραπεί σε φυτείες ελαιοφοινίκων.

Στο φοινικέλαιο χρησιμοποιείται στη βιομηχανία ως λιπαντικό, ενώ η βιομηχανία καλλυντικών το χρησιμοποιεί για την παρασκευή σαπουνιών, κραγιόν, κραγιόν χειλέων και κρέμας για τα χέρια. Κυρίως όμως διοχετεύεται στη βιομηχανία τροφίμων. Το προϊόν που απορροφά το περισσότερο φοινικέλαιο είναι η μαργαρίνη.

1. Γνωρίζει η Επιτροπή ότι οι καταναλωτές αυτού του φοινικελαίου εντοπίζονται κυρίως στην Ευρώπη;

2. Δεν συμμερίζεται άραγε και η Επιτροπή τη γνώμη ότι με την απορρόφηση αυτού του φοινικελαίου από τη βιομηχανία,ποστηρίζεται στην ΕΕ η αποψίλωση των δασώνψηλής βροχόπτωσης;

3. Χρηματοδοτεί η Επιτροπή στο Μπόρνεο προγράμματα για την καταπολέμηση της περαιτέρω αποψίλωσης των δασώνψηλής βροχόπτωσης,πό το πνεύμα της αειφόρου χρησιμοποίησης των τροπικών δασών;

4. Μελετά η Επιτροπή τη χρηματοδότηση προγραμμάτων για την ανανέωση κατεστραμμένων εκτάσεων τροπικού δάσους (ή για την οικολογική διαχείριση τέτοιων εκτάσεων), προκειμένου να αντιμετωπισθεί η περαιτέρω αποψίλωση και η μετατροπή τους σε καλλιέργειες ελαιοφοινίκων;

Απάντηση του κ. Patten εξ ονόματος της Επιτροπής

(8 Σεπτεμβρίου 2000)

Για την εξαγωγή τροπικής ξυλείας στην Ευρώπη, δεν απαιτείται κανένα πιστοποιητικό που να αποδεικνύει ότι η εν λόγω ξυλεία έχειλοτομηθεί με μεθόδους αειφόρου ανάπτυξης. Ορισμένοι Ευρωπαίοι αγοραστές απαιτούν τέτοιου είδους πιστοποιητικά, τα οποία όμως δεν απαιτούνται στο πλαίσιο των κοινοτικών νομοθετικών ρυθμίσεων.

Η Επιτροπή γνωρίζει ότι η Ευρώπη αποτελεί σημαντικότατο καταναλωτή φοινικελαίου, το οποίο χρησιμοποιείται κυρίως σε διάφορα προϊόντα της βιομηχανίας τροφίμων και καλλυντικών.

Η ζήτηση φοινικελαίου από Ευρωπαίους καταναλωτές έχει ως αποτέλεσμα τη δημιουργία φυτειών φοινικελαίου στις τροπικές χώρες και η Επιτροπή παρακολουθεί με ανησυχία τη μετατροπή των φυσικών δασών σε φυτείες φοινικελαίου. Ωστόσο, εναπόκειται στις ενδιαφερόμενες χώρες να καθορίσουν, μέσω της εθνικής πολιτικής τους, το είδος του εδάφους για τις εν λόγω φυτείες (ακαλλιέργητες εκτάσεις, γεωργικές εκτάσεις, δασικές εκτάσεις).

Η Επιτροπή εκτελεί επί του παρόντος δύο σημαντικά έργα στο Καλιμάνταν, τα οποία αποσκοπούν στην αειφόρο διαχείριση των δασών (έργα στο Μπεράου και στο Νότιο/Κεντρικό Καλιμάνταν). Λεπτομέρειες σχετικά με τα έργα αυτά είναι διαθέσιμες στη διεύθυνση: http://www.eu-flb.or.id.

Στο πλαίσιο του προαναφερθέντος έργου στο Νότιο και Κεντρικό Καλιμάνταν, η Επιτροπή χρηματοδοτεί ήδη προγράμματα για την ανανέωση των δασικών περιοχών που έχουν καταστραφεί.

Γενικότερα, όπως αναφέρεται και στην πρόσφατη ανακοίνωση σχετικά με την αναπτυξιακή πολιτική(1), η Επιτροπή θα καταβάλει προσπάθειες για τη βελτίωση της συνοχής μεταξύ της αναπτυξιακής πολιτικής και των άλλων κοινοτικών πολιτικών.

(1) COM(2000)212 τελικό.